Maria Bricca

Maria Chiaberge, ciamà Bricca dal cognòm ëd sò òm Pero Bricco, a l'é l'eroin-a e përsonage sìmbol ëd Pianëssa.
A l'era nassùa a Pianëssa ai 2 dë dzèmber dël 1684.
Ij 5 dë stèmber dël 1706 a l'avìa giutà ij tropié piemontèis e ij granatié ëd Brandeborgh, ch'a sircondavo ël castel ëd Pianëssa ocupà daj soldà franch-ëspagneuj, a intré an mostrand-je n'andor segret, lòn ch'a l'ha forsà j'ocupant a rend-se.
As conta ëdcò ch'as sia butasse chila a la testa dij soldà an ëmnand-ie ant ël passage sot-tèra.
Maria Bricca a l'é mòrta ij 23 dë dzèmber dël 1733 (sò òm ij 26 dë stèmber dl'ann apress).
Dël 1906, a l'ocasion dlë scond sentenari dla bataja ëd Turin, ant la piassëtta dla veja ca dla comun-a ëd Pianessa a l'han dëscoatà un monument a Maria Bricca euvra ëd Tancredi Pozzi.

Bricca, Maria